Nii, nagu praeguses geograafilises struktuuris võib eristada arenenud maid ning mahajäänuid ehk kolkapiirkondi, saab sama teha tulevases infoühiskonnas. Piirkonnad ja riigid, kus arvutite kasutamine ning infokiirtee ehk Interneti levik jääb tagasihoidlikuks või puudub hoopis, muutuvad tulevikus tahes-tahtmata kogu maailma ääremaadeks. Nad jäävad ülejäänud ühiskonnast pikalt ja lootusetult maha, sest enamik uusi tehnoloogiaid ja ideid hakkab levima infokiirtee kaudu ning nõudma arvutite ning protsessortehnika pruukimist.